ועדת הכלכלה, כנסת 16, פרוטוקול מספר 577, 2005-12-21 09:00

אמנון כהן: בוקר טוב, אני פותח את הדיון בנושא הסדרת התחבורה הציבורית של חברת אגד בשכונות ירושלים.

אמנון כהן: הוועדה קבלה הרבה מאוד פניות מהציבור, יש לנו תיק מסודר על הבעיה הכאובה הזאת.

אמנון כהן: מדובר כרגע בשכונות בירושלים, ייתכן שיש עוד נקודות בארץ בהן יש את התופעה.

אמנון כהן: נשמע את מדיניות אגד ואת הפיקוח של משרד התחבורה ונדע איך מתנהלים.

אמנון כהן: ביקשתי ממנהלת הוועדה לשלוח את הפניות שהגיעו אלינו לאגד.

אמנון כהן: נמצא אתנו יושב-ראש אגד, מר אריה פלדמן, שקיבל את הפניות.

אמנון כהן: לא ראיתי בתיק הזה תשובות של הגופים, של משרד התחבורה ושל אגד.

אמנון כהן: מדובר בעיר שמוגדרת כעניה, שליש ממנה עניים, ואנחנו יודעים שכאשר האוכלוסייה חלשה הצורך בתחבורה הציבורית הוא חיוני ביותר, בעיקר בשעות העומס בבוקר, כשתלמידים צריכים להגיע לבית הספר.

אמנון כהן: פה אין מצב של הרצליה, שההורה יכול להסיע את ילדו לבית הספר.

אמנון כהן: יש פה משפחות ברוכות ילדים, כל ילד נמצא במקום אחר ואפילו אם יש רכב אי אפשר להסיע את כולם, לכן החיוניות של התחבורה הציבורית, ועל כך מדינת ישראל נותנת סבסוד לחברות הללו, כדי שייתנו מענה לציבור שזקוק לשירות הזה.

אמנון כהן: מתגלה תמונה מחרידה, כאשר באוטובוס, שיש בו 50 מושבים, יש מספר כפול של אנשים.

אמנון כהן: בכיסא אחד יושבות ארבע תלמידות.

אמנון כהן: כאשר ביקשתי ממשרד התחבורה לבטל את תקנה 84ז, שדיברה על כך שכל ילד יישב במושב, ולא שלושה ילדים כפי שהיה נהוג.

אמנון כהן: זאת הסעה שלא מוגדרת לתלמידים אלא לכלל הציבור, אבל בפועל, בשעות הלחץ, נוסעים בעיקר תלמידים.

אמנון כהן: אני מבקש לצאת מהדיון עם תוצאות.

אמנון כהן: זממנו קצר ולכן אני מבקש לדבר כמה שפחות ולהגיע לתוצאות.

אמנון כהן: יושבים כאן נציגים מכל השכונות, זומנתם לכאן כדי שתשמעו את הדיון.

אמנון כהן: הדברים ברורים, עובדתית הדברים קיימים.

אמנון כהן: לא צריכים לחזור על זה שוב ושוב.

אמנון כהן: יודע שבמקום 50 נוסעים יש 98 נוסעים, ידוע שבמושב אחד יושבים ארבעה כי אין מקום.

אמנון כהן: אני חושב שיש מה לעשות, ואנחנו צריכים לשמוע איך אגד פותר את הבעיה, ואיך הגוף המפקח, משרד התחבורה מסתכל, כי המדינה מסבסדת את החברות הללו כדי לתת מענים לציבור.

אמנון כהן: מדובר בציבור הכי חלש בחברה הישראלי, משפחות ברוכות ילדים, לא תמיד יש רכב, ולכן חיוניות התחבורה הציבורית גבוהה ביותר.

אמנון כהן: ביקשתי מהיועצת הכלכלית שלי להכין לי נייר.

אמנון כהן: מדובר בתופעה קשה ביותר.

אמנון כהן: מבחינת המדיניות, מספר הקווים שהורדו מהמגזר החרדי רבים יותר מאשר במגזר הכללי.

אמנון כהן: יש לי פה את הנתונים.

אמנון כהן: לפעמים מחכים הרבה זמן לאוטובוס, אוטובוסים מגיעים ולא עוצרים, וכאשר כבר עוצרים יש עומס גדול בתוך האוטובוס.

אמנון כהן: קיבלתי גם דיווח על מקרים של התעלפויות באוטובוס.

אליעזר כהן: ולא היו פניות מקומיות לחברת האוטובוסים, או שהיו והן לא נענו?

אמנון כהן: היו פניות, אבל אני מקיים פה דיון כי זה נושא כאוב.

אמנון כהן: אנחנו לא מתערבים יותר מידי, שלחנו את כל הפניות לאגד לפני הדיון.

גלעד ארדן: אלה שעות העומס ממש?

אמנון כהן: שעות עומס בפרט, אבל גם בכלל.

אמנון כהן: כבוד הרב שרנסקי, הוא מנהל מוסד, בבקשה.

בנימין שרנסקי: במוסד שאני מנהל יש כ-2,500 תלמידות, לפחות מחציתן זקוקות לתחבורה הציבורית.

בנימין שרנסקי: אנחנו משתמשים באגד, ואגד נתן לנו שירות מצוין15 שנים.

בנימין שרנסקי: בחמש השנים האחרונות, בגלל ריבוי התלמידות ובגלל שנוספו שכונות חדשות בעיר, אין לנו היענות נכונה.

בנימין שרנסקי: הצפיפות רבה, קרו כמה מקרים שבנות התעלפו בגלל הצפיפות.

בנימין שרנסקי: אנחנו מבקשים הוספת אוטובוסים בקווים שבהם יש צפיפות רבה ולהוסיף קווים לשכונות החדשות.

בנימין שרנסקי: יש בעיה של הגעה בזמן ובעיה אחרת, שצריך לדון בה בנפרד.

אמנון כהן: תודה.

אמנון כהן: מי רוצה להוסיף?

חיה שיינברג: המורות מדווחות שצריך עשר דקות להרגיע אותן מהצפיפות והדוחק.

חיה שיינברג: זה שהיו רק חמש התעלפויות זה נס, זה יכול היה להיות הרבה יותר גרוע.

חיה שיינברג: למה נגזר עלינו שככה צריך להגיע לבית הספר, בצפיפות בלתי סבירה לחלוטין?

הירש כץ: אני מייצג משפחות חרדיות במזרח נווה יעקב.

הירש כץ: יש שתי בעיות, אחת מזיהום אוויר מאוטובוסים שעומדים בניגוד לתקנה של משרד הבריאות, הם לא מדוממים את המנועים, וגורמים לזיהום אוויר ורעשים.

הירש כץ: מדובר על משפחות שמתגוררות ברחוב וינגרד, שם התחנה הסופית.

הירש כץ: זה גורם למחלות, ואנחנו פונים כדי לבקש לסלק את האוטובוסים לתחנה אחרת בתוך השכונה.

ברוך ברנדויין: אחד הדברים החשובים שמהם אנחנו סובלים זה אי פרסום.

ברוך ברנדויין: כאשר יש הורדה של קו אוטובוס, אף פעם לא מפורסם בעיתון שלנו שזה קורה.

ברוך ברנדויין: אנשים ממתינים בתחנות.

מיכה רוטשילד: זה נושא כאוב ביותר, ואני רוצה להודות לכל מי שהגיע, גם ליושב ראש הוועדה וגם לחברי אגד.

מיכה רוטשילד: זה נושא שצריך טפול שורש.

מיכה רוטשילד: מדובר באוטובוסים דחוסים יומיום, אין כמעט קו בירושלים שהוא לא ממש עמוס.

מיכה רוטשילד: ירושלים היא העיר הכי חשובה, ובעוונותינו הרבים היא גם הכי ענייה.

מיכה רוטשילד: הנסיעות בירושלים הן בדוחק, ממש גוף לגוף כל האוטובוס דחוק.

מיכה רוטשילד: הנהג עד שלא דוחס לא סוגר דלת, ומשאירים אנשים בתחנות כל הזמן.

מיכה רוטשילד: צריך להוסיף המון אוטובוסים, כי כשיש התעלפויות זה פיקוח נפש.

מיכה רוטשילד: רוצים לקדם תחבורה ציבורית, כי הפקקים בירושלים הם נוראים, זה בלתי אפשרית, כי להיכנס לאוטובוס זאת חוויה קשה.

מיכה רוטשילד: ירושלים גם הכי יקרה במחיר התחבורה הציבורית.

מיכה רוטשילד: יש מקומות שמשלמים שלושה שקלים עבור נסיעה, אנחנו משלמים מחיר מלא.

מיכה רוטשילד: יש המון חברות שמוכנות לנהל את התחבורה הציבורית בירושלים בחצי מחיר, וזה יכול להיות כלכלי.

מיכה רוטשילד: היו"ר אמנון כהן:

מיכה רוטשילד: זה נושא כאוב ביותר, ואני רוצה להודות לכל מי שהגיע, גם ליושב ראש הוועדה וגם לחברי אגד.

מיכה רוטשילד: זה נושא שצריך טפול שורש.

מיכה רוטשילד: מדובר באוטובוסים דחוסים יומיום, אין כמעט קו בירושלים שהוא לא ממש עמוס.

מיכה רוטשילד: ירושלים היא העיר הכי חשובה, ובעוונותינו הרבים היא גם הכי ענייה.

מיכה רוטשילד: הנסיעות בירושלים הן בדוחק, ממש גוף לגוף כל האוטובוס דחוק.

מיכה רוטשילד: הנהג עד שלא דוחס לא סוגר דלת, ומשאירים אנשים בתחנות כל הזמן.

מיכה רוטשילד: צריך להוסיף המון אוטובוסים, כי כשיש התעלפויות זה פיקוח נפש.

מיכה רוטשילד: רוצים לקדם תחבורה ציבורית, כי הפקקים בירושלים הם נוראים, זה בלתי אפשרית, כי להיכנס לאוטובוס זאת חוויה קשה.

מיכה רוטשילד: ירושלים גם הכי יקרה במחיר התחבורה הציבורית.

מיכה רוטשילד: יש מקומות שמשלמים שלושה שקלים עבור נסיעה, אנחנו משלמים מחיר מלא.

מיכה רוטשילד: יש המון חברות שמוכנות לנהל את התחבורה הציבורית בירושלים בחצי מחיר, וזה יכול להיות כלכלי.

מיכה רוטשילד: היו"ר אמנון כהן:

רפ"ק חיים משה: בוקר טוב, לא הבאתי נתוני אכיפה.

רפ"ק חיים משה: בכל מקרה, צריך לעשות הפרדה בין קווי שירות וקווים מיוחדים.

רפ"ק חיים משה: למיטב ידיעתי, קווי השירות לא מוגבלים במספר נוסעים, ומשרד התחבורה יכול לשפוך אור על הנושא הזה.

רפ"ק חיים משה: בהסעות ילדים ישנה אכיפה.

רפ"ק חיים משה: לדוגמה, לפני שבועיים בפסגת זאב מזרח ביצענו אכיפה.

אמנון כהן: מוודאים שבכל מושב יושב תלמיד.

חיים משה: בדיוק.

חיים משה: ההורים התלוננו ושלחנו כמה שוטרים בבגדים אזרחיים כדי לעשות בדיקה.

חיים משה: הנושא נבדק, ישנה אכיפה.

אמנון כהן: יושב-ראש אגד מכבד אותנו בנוכחותו.

אמנון כהן: שלחנו פניה לאגד, נשמע את המדיניות ואת פתרון הבעיה, במידה שיש, ואז נקבל החלטה מה לעשות.

אמנון כהן: בבקשה, אדוני.

אריה פלדמן: כבוד יושב-ראש הוועדה, לא ראיתי את כל המכתבים, ראיתי רק מה שהעבירו לי לפני יומיים.

אריה פלדמן: אגד עובד מזה הרבה מאוד שנים בירושלים, ואני חושב שדווקא בירושלים רמת השירות היא מהגבוהות והטובות שקיימות במדינת ישראל.

אריה פלדמן: אנחנו נותנים שירות למגזר החרדי והחילוני, אנחנו רואים את כולם כיחידה אחת, לא עושים הפרדה חס וחלילה, ותמיד משתדלים לתת את השירות הטוב ביותר, הנכון ביותר, ברמה הגבוהה ביותר.

אריה פלדמן: לצערי, בירושלים יש כמה בעיות שלא תלויות בנו.

אריה פלדמן: יש בעיות של גודש ועומס בתנועה, במיוחד בשעות הלחץ בבוקר, יש בעיה של היערכויות ביטחוניות, שגורמות לנו לא מעט שיבושים.

דוד טל: אבל זה גם אופייני לתל אביב.

אריה פלדמן: בירושלים יש בעיות ביטחוניות הרבה יותר קשות.

אמנון כהן: כי אתה לא מוציא מספיק אוטובוסים.

אריה פלדמן: אני מוציא מספיק אוטובוסים.

אריה פלדמן: צי האוטובוסים בירושלים עומד בכל התנאים, בכל התקנים ובכל ההסכמות שיש לנו.

אריה פלדמן: כל רמת השירות, לוחות הזמנים, הקווים וכל הדברים שקיימים זה בתיאום ואישור של משרד התחבורה.

אריה פלדמן: אנחנו לא עובדים בחלל ריק, אנחנו עובדים יד ביד עם משרד התחבורה, וכל הדברים האלה נבדקים ואם יש למשרד התחבורה הנחיות והוראות הוא מעביר אותן אלינו ואנחנו מבצעים אותן ומעבירים עוד אוטובוסים.

אריה פלדמן: רק בתקופה האחרונה נוספו 60 נסיעות לפסגת זאב, על אותם קווים שכביכול היו תלונות לגביהם.

לאה ורון: מה זה בתקופה האחרונה?

אריה פלדמן: ב-1 בדצמבר, זה כתוצאה מפניות של משרד התחבורה וגם מדרישה של הציבור.

אריה פלדמן: כמו בכל מקום אנחנו קשובים, במיוחד בירושלים, בגלל שאנחנו ידועים את המיוחדות של העיר הזאת.

אמנון כהן: אדוני היושב ראש, אתה אומר שבדצמבר הוספתם 60 אוטובוסים.

אמנון כהן: ביום 18 בדצמבר 2005, האוטובוס של שעה 12:55 יצא עם 98 איש.

אריה פלדמן: 98 זה מהנקודה הראשונה עד שהגיע לנקודה האחרונה.

אריה פלדמן: זאת אומרת, באמצע עולים ויורדים אנשים.

קריאות: לא, לא, לא.

דוד טל: לא צריך להתנפל עליו.

דוד טל: קריאה: אני אבא לילדה שהתעלפה.

דוד טל: אם זה היה קורה לבת שלך גם אתה היית צועק.

אמנון כהן: באנו לפתור בעיה.

אמנון כהן: אם אתם רוצים לפתור את הבעיה לבד – תעשו את זה.

אמנון כהן: לא צריך לצעוק.

אמנון כהן: בואו נשמע את הדברים ונקבל החלטות.

אריה פלדמן: יכול להיות שיש מקרים של צפיפות.

אריה פלדמן: צריך לזכור שבשעות מסוימות, בעיקר מ-70:30 עד 8:30 יש צפיפות, יש דוחק.

אריה פלדמן: כולם רוצים להגיע בו-זמנית, ולפעמים יש את האירועים האלה.

אריה פלדמן: זה לא יומיומי.

אריה פלדמן: אם יש סגירת כביש על ידי המשטרה בגלל חפץ חשוד, אז צריך לסגור.

אריה פלדמן: בירושלים זה קורה הרבה .

אמנון כהן: אולי אדוני לא מעודכן באופן פרטני בעיר, כבודו יושב למעלה.

אמנון כהן: אמרת לי בעצמך שהבעיה לא ידועה, מעבר לזה שלפני יומיים קיבלת הודעות ומכתבים מהוועדה.

אמנון כהן: אנחנו מדברים מזעקת הלב, דברים אמיתיים.

אמנון כהן: זה לא יום, לא שעה מסוימת, יש פה תופעה שורשית והיא בעיה קיימת.

אמנון כהן: לא צריך להגיד לנו ביטחון, סגרו כביש, אנחנו חיים במדינה הזאת, אנחנו צריכים לחיות עם הבעיות האלה.

אמנון כהן: אבל אתה, מבחינתך, תן שירות לציבור.

אמנון כהן: הציבור צריך לקבל שירות.

אמנון כהן: אתה מקבל סובסידיה בשביל זה.

אמנון כהן: אם אתה לא מסוגל לתת שירות אפשר להפריט את התחבורה הציבורית בירושלים.

אמנון כהן: כל שנה נכנס אחוז מסוים מהתחבורה הציבורית להפרטה.

אמנון כהן: אני גר ברמלה, נכנס ספק אחר והמחירים ירדו ב-50%, והשירות דבש, כל כמה דקות אוטובוס, לפעמים הוא אפילו נוסע עם שני נוסעים.

אמנון כהן: מה הבעיה?

אמנון כהן: תוסיף ארבעה-חמישה אוטובוסים בזמן מסוים.

אמנון כהן: אם אתה לא מסוגל, תגיד: אני לא מסוגל שירות לציבור, תפנו למשרד התחבורה, יש ועדת כלכלה, נקבל החלטה, נפריט את התחבורה הציבורית בירושלים, ניתן לזכיין אחר.

אמנון כהן: שייתן את השירות הכי טוב.

אמנון כהן: זה מה שאנחנו רוצים לדעת, אתה מסוגל לתת שירות?

אמנון כהן: זאת התשובה שתיתן.

אמנון כהן: אל תגיד לי ביטחון, אל תגיד לי משהו אחר.

אמנון כהן: תן תשובה, כמה אוטובוסים אתה מקצה מחר בבוקר לשירות הציבור, זה מה שאני רוצה לשמוע, אדוני.

אמנון כהן: אם אתה לא מסוגל, אני גם מבין.

אמנון כהן: יכול להיות שביכולות שלך, במערכת הענקית שלך, אתה לא מסוגל.

אמנון כהן: נמצא את הפתרון, זה בסדר.

אמנון כהן: דבר אתנו לעניין.

אריה פלדמן: לא מקובל עלי לומר נתונים לא ברורים.

אריה פלדמן: אמרתי מראש שלא ראיתי את הניירות האלה.

אריה פלדמן: זה שמישהו כותב מכתב, וחלק מהמלחמות בתוך המגזר החרדי בירושלים, אני מציע שלא יפילו אותן על אגד.

אריה פלדמן: אנחנו נותנים שירות ברמה הכי גבוהה לכל המגזרים.

אריה פלדמן: אנחנו מעריכים ומוקירים את המגזר החרדי, אנחנו עושים הרבה מאמצים לשרת את המגזר החרדי בירושלים, כמו בכל מקום אחר במדינת ישראל.

אריה פלדמן: יש לנו קבלות על זה ויש לנו הרבה הערכות לגבי השירות שאנחנו נותנים למגזר החרדי, כמו בירושלים גם במקומות אחרים.

אריה פלדמן: צריך להבין שלתפעול התחבורה הציבורית בירושלים יש אופי אחר מרמלה.

אריה פלדמן: אני לא רוצה להסתכל על האחרים, זה לא מעניין אותי, כל הסיסמאות של 50% פחות.

אריה פלדמן: בירושלים אנחנו מתחייבים לתת את השירות הטוב ביותר, ואיפה שיש בעיות נבדוק, ואם צריך להוסיף אנחנו יודעים להוסיף.

אריה פלדמן: את הכל נעשה בתיאום עם משרד התחבורה, ומה שמשרד התחבורה יורה לנו לעשות נעשה ברצון ובאהבה, שהתושבים יקבלו את השירות הטוב ביותר.

אמנון כהן: משרד התחבורה, אתה מודע לבעיה, אדוני?

אמנון כהן: אתם שוקלים להפריט?

אמנון כהן: אולי אין ידם משגת לתת את השירות הנאות לאותם מגזרים או לאותם מקומות.

גלעד ארדן: חכה, אולי הוא לא מכיר שיש בעיה.

גלעד ארדן: אתה מודיע לו מה אפשר ומה אי אפשר?

גלעד ארדן: זה לא מתנהל בצורה הוגנת, הדיון הזה.

גלעד ארדן: זה דיון שמקומו במועצת העיר ירושלים, בוועדת התחבורה.

גלעד ארדן: אם כבר עושים, תן גם לנו לשאול שאלות.

גלעד ארדן: כאילו מבקשים לדפוק את הציבור החרדי.

גלעד ארדן: בואו לא ניסחף, הציבור החרדי הוא צרכן מאוד גדול של תחבורה ציבורית, ואני בטוח שהם רוצים לשמור עליו.

גלעד ארדן: דוד טל: הוא גם אמר שהם מוכנים להוסיף קווים.

אליעזר כהן: סגן שר התחבורה זה הלפרט, ראש העיר זה לופוליאנסקי ולא אהוד אולמרט.

אליעזר כהן: מה אנחנו עושים כאן היום?

אליעזר כהן: שייפנו אליהם.

אמנון כהן: מר אלבז, האם הבעיה ידועה?

אמנון כהן: מה אתם הולכים לעשות?

אמנון כהן: האם שקלתם, בחנתם, הערתם את ההערות שלכם?

אמנון כהן: האם שקלתם, במסגרת ההפרטה של קווים מסוימים, לעשות את זה גם פה?

גלעד ארדן: גם אם לא בדקתם תגידו.

גלעד ארדן: אם צריך, נעשה דיון מעקב בעוד שבועיים-שלושה.

לאה ורון: המכתבים שהופנו לוועדה הופנו גם למר אלבז.

יהודה אלבז: קודם כל, המכתבים לא הגיעו אלינו, לא אליי ולא לנציג שלי בירושלים.

יהודה אלבז: העובדות ידועות לנו, לא מכתב כזה או אחר ישנה את התמונה.

יהודה אלבז: אני לא חושב שמישהו צועק על בעיה שלא קיימת.

יהודה אלבז: אני באמת מאמין שיש בעיות בירושלים, כמו בהרבה מקומות אחרים בארץ.

יהודה אלבז: זה לא מצב אופייני דווקא לירושלים.

יהודה אלבז: הציבור החרדי בהתפתחות מאוד מרשימה, גם אורבנית, גם דמוגרפית, ואין ספק שההתבססות של הציבור החרדי, בעיקר בתחום התחבורה הציבורית, דורשת היערכות יותר טובה של התחבורה הציבורית על מנת לענות על הצרכים, ואנחנו כן נערכים לזה.

יהודה אלבז: אני לא רוצה לטעון שאני יודע כל תשובה על כל בעיה ספציפית עכשיו בצורה מוחלטת.

יהודה אלבז: אחת הבעיות בירושלים, ואתם עדים לכך כאן, שאין גוף שאתו אפשר לדבר בצורה חדה וברורה.

אליעזר כהן: יש, עיריית ירושלים.

יהודה אלבז: אנחנו עובדים מול עיריית ירושלים.

יהודה אלבז: הציבור החרדי בירושלים מאוד מגוו, עם צרכים לא אחידים.

אמנון כהן: אין לך מפקחים שבודקים אוטובוסים?

אמנון כהן: אתה לא שולח מפקח לשטח בשעות מסוימות ונותן דוח?

אמנון כהן: אתה לא צריך אף אחד.

אמנון כהן: יהודה אלבז: אנחנו בודקים, עושים ומטפלים בבעיות הספציפיות שמועלות אלינו.

אמנון כהן: אתה מוכן להמציא לוועדה דוח של החודש האחרון, מ-1 בדצמבר עד היום, של פיקוח שעשיתם באזורים הללו?

אמנון כהן: תעביר את הדוח לוועדה תוך שבוע.

אמנון כהן: תבדוק אתה, אתה הגוף המפקח.

יהודה אלבז: אנחנו מטפלים בבעיות התחבורה הציבורית בירושלים ומשקיעים בזה המון מאמצים.

יהודה אלבז: אי אפשר להגיד שהדברים לא מטופלים.

דוד טל: אתם לא מוצאים פתרון לבעיה.

יהודה אלבז: אין פתרונות של שלוף ושכח.

דוד טל: אני לא מדבר על פתרון כזה.

דוד טל: משרד התחבורה יכול לתת פתרונות רציניים, ארוכי טווח.

יהודה אלבז: בוודאי, בזה אנחנו מטפלים.

יהודה אלבז: המצב הנוכחי של התחבורה הציבורית בירושלים הוא זמני למדי.

יהודה אלבז: בסוף שנת2008 אנחנו מול תחבורה ציבורית אחרת בירושלים.

לאה ורון: לא צריך להזכיר לך שאנחנו בתחילת 2006, נכון?

יהודה אלבז: נכון, אבל אנחנו מדברים על פתרונות ארוכי טווח.

יהודה אלבז: בפתרונות יסוד אנחנו מטפלים בצורה הכי יסודית שאפשר.

יהודה אלבז: ההשקעות בתחום התחבורה הציבורית הן השקעות של מיליארדים.

יהודה אלבז: אי אפשר לעשות מזה פלסתר, הבעיות המיידיות מטופלות על ידינו.

יהודה אלבז: אני מבקש שכל בעיה נקודתית תועלה אלינו.

יהודה אלבז: אנחנו מטפלים בתופעות בצורה מסודרת.

יהודה אלבז: אי אפשר להגיד שלא נוספו קווים לשכונות החרדיות בירושלים, שלא נוספו נסיעות מתי שכן צריך.

דוד טל: לא מספיק.

דוד טל: אתה בעצמך אומר שזה גדל.

דוד טל: אם השינוי הדמוגרפי הוא כזה, אז צריך להוסיף מעבר למה שאתה רגיל להוסיף לציבור החילוני.

דוד טל: יהודה אלבז: זה מה שאנחנו עושים במסגרת המשאבים העומדים לרשותנו.

דוד טל: אנחנו מפנים את מרב היכולות שלנו אל המקומות שצריכים תוספת שירות.

דוד טל: אין אוטובוס אחד שעומד בחניון כשצריך אותו.

דוד טל: זאת לא תשובה, אדוני.

דוד טל: שיביאו אוטובוסים מכל מקום ויוסיפו.

דוד טל: אז יהיה צודק יושב-ראש הוועדה, שיגיד שצריך להפריט את המערכת.

דוד טל: אני יודע שמר פלדמן מוכן להוסיף קווים ככל אשר יידרש.

דוד טל: הוא אמר את זה.

אריה פלדמן: אנחנו מוסיפים, חבר-הכנסת טל.

אריה פלדמן: אנחנו מוסיפים גם נסיעות.

אריה פלדמן: אמרתי את זה גם קודם, למרות שאולי לא רוצים להבין את זה.

אריה פלדמן: בירושלים יש הרבה מאוד שיבושים, ואנחנו עושים מאמצים.

אריה פלדמן: אי אפשר לעשות הכללות מנסיעה בודדת, שאולי היא צודקת.

אריה פלדמן: כבוד סגן שר התחבורה, הרב הלפרט, היה אתי בכותל בחג הלפני אחרון, וראה א המאסה הגדולה ואמר שאגד עובד למופת.

אליעזר כהן: הבעיות הן מיידיות, לא לטווח ארוך ולא ביטחוניות.

אליעזר כהן: הצוות שצריך לטפל בבעיות זה אגד, עיריית ירושלים ומשרד התחבורה.

אליעזר כהן: אנחנו, אם זה הגיע לשולחן ועדת הכלכלה, מבקשים מהם ללכת הביתה, לשבת ולתת לנו תוך שבוע תשובות; מה הבעיה עם קו 45, מה התשובה לדימום מנועים וכל השאר.

אליעזר כהן: שיגידו לנו תוך שבוע איך הצוות שלהם פותר את הבעיות.

אליעזר כהן: פה הם לא יפתרו את הבעיה.

גלעד ארדן: אפשר לעשות דיון מעקב.

משה גפני: אני מבקש להצטרף להצעה הזאת, אדוני היושב ראש.

משה גפני: אם אפשר בתוך שבוע לקבל תשובה.

משה גפני: העובדות לא שנויות במחלוקת וצריך לקבל תשובות.

משה גפני: אתם יכולים להגיד סיבות ביטחוניות, אתם יכולים להגיד שלא קיבלתם מכתבים, אבל האישה שנמצאת בתחנה בנווה יעקב ולא מגיע אוטובוס או שמגיע אוטובוס שמתמלא ב-100 אנשים - אין לזה שום תשובה.

גלעד ארדן: דברים כאלה קורים בעולם.

גלעד ארדן: לא עמדת אף פעם בלונדון ולא היה מקום באוטובוס?

גלעד ארדן: זה קורה.

גלעד ארדן: צריך לבדוק את זה שיטתי.

מנחם קניג: זה קורה גם לא בשעות העומס.

מנחם קניג: גלעד ארדן: אם זה לא בשעות העומס, אז נבדוק את זה ונחזור לדיון מעקב.

משה גפני: הוציא אותי מדעתי המשפט הזה של יושב-ראש אגד: חילוקי הדעות במגזר החרדי.

משה גפני: מה קשור חילוקי הדעות במגזר החרדי לך, כיושב ראש אגד, עם האישה או התלמידה שמתעלפת באוטובוס?

משה גפני: מה העסק שלה עם מגזרים ויועצים חרדים, וכל מיני דברים שאתה רומז אליהם?

משה גפני: מה כל הנושא הזה קשור לפה?

משה גפני: אני אומר לך בוודאות מוחלטת, ואני אומר את זה כאיש אובייקטיבי עד כמה שאני יכול להיות, ואני מכיר את הדברים האלה.

משה גפני: ברמת אביב לא צריכים אוטובוסים, מלפני שלאנשים יש רכבים פרטיים.

משה גפני: הצרכן הכי גדול של התחבורה הציבורית זה הציבור החרדי.

משה גפני: אם היה קורה עשירית מזה ברמת אביב או בהרצליה, אני לא בטוח שהיית ממשיך בתפקידך או שהוא – מר אלבז - היה ממשיך בתפקידו.

משה גפני: מה זה הסיבות הביטחוניות?

משה גפני: מה, אנחנו עולים חדשים?

משה גפני: אנחנו לא ידועים מה זה הסיבות הביטחונית?

משה גפני: יש בעיה שעדיין לא הפנמתם אותה, לא משרד התחבורה, לא אגד, לא החברות האחרות ולא עיריית ירושלים.

משה גפני: לא הפנמתם את המציאות שיש ציבור שהוא צרכן גדול, שאתם מתפרנסים ממנו בכבוד, ואתם לא נותנים לו את השירות.

משה גפני: אתם חייבים להשקיע בזה, לא מספיק מה שתאמר, על הוספת אוטובוסים.

משה גפני: אדוני היושב ראש, לדעתי אם תוך שבוע לא נקבל תשובות צריך להתחיל לדבר על הפרטה.

אמנון כהן: תודה רבה, אני מסכם את הדיון הזה.

אמנון כהן: אני מבקש נציגות מכל שכונה, שישבו עם נציגים של אגד, נציגי משרד התחבורה ועיריית ירושלים ועם מינהל קהילתי של פסגת זאב.

אמנון כהן: יהיה נציג של שכונת גאולה, נציג מתנ"ס, נציג מבית הספר שרנסקי, שיש לו עניין ונציג הסטודנטים ותבחנו אובייקטיבית את הדברים.

אמנון כהן: מר אלבז ירכז את הנושא הזה עם אגד.

אמנון כהן: אנחנו רוצים את הדיווח מהפיקוח האובייקטיבי של משרד התחבורה, מ-1 בדצמבר עד היום, 20 בחודש, אם היה פיקוח אמיתי.

אמנון כהן: אם לא היה, שלח פיקוח, כדי שנוכל לקבל החלטה.

אמנון כהן: ב-בינואר נכנס דיון נוסף כדי לבדוק את הדברים.

אמנון כהן: תודה רבה, הישיבה נעולה.